cyanic-selkie/wikianc huggingface dataset:
Durrani riik
Zaman-šahh (1793–1801)
Timuri Sadozai pärijate jõupingutused pealetungivatele puštu hõimudele monarhiavõimu kehtestamiseks ja nende püüdlused valitseda absoluutselt ja ilma teiste puštu hõimude juhtide nõustamiseta olid edutud. Sikhid hakkasid tõusma enda pealiku Ranjit Singhi juhtimisel. Tal õnnestus Zamani vägedelt võim võtta. Hiljem, kui Zamani vend ta pimedaks tegi, pakkus Ranjit Singh talle Pandžabis asüüli.
Sõiduki teleopereerimine
Kasutusalad
Teleopereerimine võimaldab ohutult tegutseda keskkondades, kus inimestel on riskantne olla või kuhu on raske juurde pääseda. Seega on sõidukite teleopereerimine leidnud laialdast kasutust näiteks veealustes keskkondades, kosmoses, sõjanduses ning ka tuumajäätmeid sisaldavates olukordades.
Durrani riik
Zaman-šahh (1793–1801)
Zamani languse põhjustasid tema katsed võimu liigselt endale haarata. Kuigi ta oli troonile saanud Barakzai pealiku Painda-khaan Barakzai abil, hakkas Zaman peagi pärast võimule saamist Barakzai juhte võimupositsioonidelt kõrvaldama ja asendama omaenda Sadozai suguvõsa meestega. See lõhkus Durrani hõimupoliitika õrna tasakaalu, mille Ahmad-šahh oli loonud ja mis võis ajendada Painda-khaani ja teisi Durrani pealikke šahhi vastu tegutsema. Hukati Painda-khaan ning Nurzai ja Alizai Durrani klanni pealikud, lisaks ka Qizilbashi klanni pealik. Painda-khaani poeg põgenes Iraani ja lubas oma Barakzai järgijate toetust vastupanuliikumiseks Zamani nooremale vennale Mahmud-šahhile. Hõimud, mille pealikud Zaman oli hukanud, ühinesid mässulistega ning pealinn Kandahari võeti veretult.
Sõiduki teleopereerimine
Kasutusalad
Teleopereerimisest on kasu ka isesõitvate sõidukite autonoomsustaseme tõstmisel. Isegi võimekad isesõitvad sõidukid satuvad olukordadesse, kus nad iseseisvalt hakkama ei saa. Kui nendes olukordades eksisteerib teleoperaator, kelle sisendiga saab teatud olukorrad lahendatud, siis on ka sõiduki isesõitmise moodul kasutatavam.
Sõidukite teleopereerimine on ka hobide puhul kasutuses. Üks tavalisemaid hobisid, mis teleopereerimist kasutab, on näiteks droonide lennutamine.
Questrecques
pisi|Questrecques'i kirik
Sõiduki teleopereerimine
Kasutajaliidesed
Sõiduki teleopereerimiseks kasutatav liides peab operaatorile edastama infot sõiduki seisundi ja ümbruse kohta ning võimaldama sõiduki juhtimist eesmärgi sooritamiseks vajalikul tasemel. Seda on saavutatud mitmetel erinevatel viisidel. Tüüpiline kasutajaliides võib näiteks koosneda ühest videovoost ja puldist ning sooritatava eesmärgi keerulisuse kasvades võivad lisanduda erinevad andmevood ja juhtimismeetodid.
Videovoo kasutajale näitamiseks on mitmeid erinevaid võimalusi. Tüüpilised variandid on näiteks tavalised monitorid või virtuaalreaalsuse prillid. Kuigi monitoride ja virtuaalreaalsuse prillide puhul on sõidu tulemused sarnased, eelistavad kasutajad virtuaalreaalsuse prille. Videovoo kvaliteedi olulisus sõltub videovoo näitamisviisist ja tehtavast sõitmise tegevusest.
Kui opereeritav sõiduk on vähemalt mingil määral autonoomne, siis muutub ka kasutajaliidese disain. Mida autonoomsema sõidukiga on tegu, seda suurema osa ajast veedab operaator juhtimiskäskude andmise asemel sõiduki tegevust ja seisundit jälgides. Sellisel juhul on näiteks mõistlik kasutajaliidese disainis süveneda rohkem info visualiseerimisele.
Latentsusaeg
Sõiduki teleopereerimisega kaasneb operaatori ja sõiduki vaheline andmevoog. Sõiduk saadab juhile sensorite andmeid ja juht vastab vajadusel käskudega. Sellise sidelingiga kaasneb latentsusaeg, mis võib sõiduki juhtimise eesmärgi täitmist segada.
Kui latentsusaeg on väiksem kui 300 ms on sõidukijuhid kontrolli hoidmise eesmärgil üldjuhul võimelised oma juhtimist muutma. Kõrgema latentsusaja puhul kiputakse kasutusele võtma juhtimisstiili, kus enne uue käsu saatmist oodatakse ära eelneva käsu toimumine.
Isesõitvate sõidukite teleopereerimine
Isesõitvad sõidukid vajavad mitmetes olukordades inimjuhti. Sellistel juhtudel on võimalik füüsilise juhi asemel sõidukit nii otseselt kui ka vahetult teleopereerida. Otsese opereerimise puhul kontrollib operaator sõidukit navigatsioonimooduli kaudu andes käske nagu pidurdamine või pööramine. Kaudse opereerimise puhul annab juht mingi info, nagu näiteks teekonna, ja auto isesõitmismoodul tegutseb vastavalt infole edasi. Mõned alternatiivsed viisid sõidukite teleopereerimiseks on näiteks kaubikud, mis järgivad juhtsõidukit või mitmed taksod, millel on üks kaugjuht.
Kui isesõitvate sõidukite autonoomsustase kasvab, on võimalik osa sõiduki autonoomsusest pilve liigutada ning aidata auto juhtimisele kaasa autonoomsete teleoperaatoritega. Seda tehes on potentsiaal saavutada parem autonoomsustase, kui terve isejuhtimismooduli autos hoidmisega võimalik on.
Isesõitvate sõidukite teleopereerimine tekitab ka palju seaduslikke küsimusi. Näiteks millist juhiluba on teleoperaatoril vaja ning kas teleoperaator peab tegutsema samas riigis nagu sõiduk. Lisaks kuna üks teleoperaator on võimeline jälgima mitmeid isesõitvaid sõidukeid, siis tekib ka küsimus, et kui palju sõidukeid võib ühe teleoperaatori kohta olla enne, kui ohutus väheneb.
Questrecques
Questrecques on vald Põhja-Prantsusmaal Pas-de-Calais' departemangus.
Questrecques asub 11 km Boulogne-sur-Merist kagus, teede D238 ja D239 ristumiskoha ümbruses, Liane'i jõe kallastel.
pisi|tühi|
Ajujaht (konkurss)
"Ajujaht" on Eesti suurim konkurss-telesaade uuenduslike äriideede leidmiseks, mis pakub osavõtjatele tuge äriideede edasiarendamisel ja ärimudeliks vormimisel. Konkursi põhikorraldaja on Ettevõtluse Arendamise Sihtasutus.
Venemaa tervishoiuministeerium
Venemaa Föderatsiooni Tervishoiuministeerium (vene keeles Министерство здравоохранения Российской Федерации) on Venemaa Föderatsiooni valitsusasutus, mis korraldab ühiskonnaelu tervishoiuvaldkonnas.
21. maist 2012 on asutuse juht tervishoiuminister Veronika Skvortsova.
Ajujaht (konkurss)
Eesmärk
"Ajujahi" konkurss-telesaate eesmärgiks on tõsta ühiskonnas ettevõtlusteadlikkust, tutvustada ettevõtte käivitamise ja edasiarendamisega seonduvat, inspireerida ja julgustada inimesi ettevõtlusega tegelema.
Populaarsus
"Ajujahi" 2016–2017 hooajal esitati kokku 309 äriideed. 100 parema sekka pääses rohkem kui kümne rahvuse esindajaid ning ideid tuli paljudest valdkondadest. Kaheksast saatest koosnev telehooaeg algas 6. aprillil 2017, kuhu pääsesid 100 paremat meeskonda. Finaal toimus 25. aprillil 2017, kui selgus 10. hooaja võitja, kelleks krooniti TempID.
Auhinnafond
"Ajujahi" auhinnafond pakub võimaluse algkapitali hankimiseks. Mentorid tagavad kõrgtasemel asjatundlikkuse. Koolitused annavad teadmised idufirma loomiseks. Lisaks luuakse kontakte ja saadakse meediakajastust. "Ajujahi" 11. hooajal kandideerivad osalejad 75 000 € suurusele auhinnafondile. Ajujahi rahastaja on Ettevõtluse Arendamise Sihtasutus.
Click & Grow
Click & Grow võitis "Ajujahi" 2010. aastal. Ettevõte pakub automatiseeritud hooldussüsteemiga taimepotte. Ettevõte on osalenud idufirmade ärikiirendis Y Combinator ning saanud investoritelt miljoneid eurosid. Click & Grow on müünud sadu tuhandeid nutikaid potte ning ettevõtte põhiturgudeks on USA, Lääne-Euroopa, Hongkong ja Saudi Araabia.
Jacobsbaai
Jacobsbaai on asula Lõuna-Aafrika Vabariigis Lääne-Kapimaa provintsis West Coasti ringkonnas Saldanha Bay vallas. Jacobsbaai asub Atlandi ookeani rannikul.
Durrani riik
Mahmud-šahh (esimene valitsusaeg, 1801–1803)
Zeman-šahhi kukutamine aastal 1801 ei olnud Afganistani kodusõdade lõpp, vaid veelgi suurema vägivalla algus. Mahmud-šahhi esimene valitsemisaeg kestis vaid kaks aastat, kuni ta asendati Shuja-šahhiga.
Ajujaht (konkurss)
Taxify
2014. aastal osalenud Taxify mobiilirakenduse abil saavad kliendid tellida isiklikuks transpordiks sõiduki.
Durrani riik
Shuja-šahh (1803–1809 ja 1839–1842)
Veel üks Timur-šahhi poegadest, Shuja-šahh, valitses vaid kuus aastat. 7. juunil 1809 sõlmis Shuja-šahh brittidega lepingu, mis sisaldas klauslit, mille kohaselt keelustab ta võõrvägede liikumise oma territooriumil. See leping, esimene Afganistani kokkulepe mõne Euroopa jõuga, nägi ette koostöö Prantsuse-Pärsia agressiooni korral Afganistani või Suurbritannia vastu. Vaid mõni nädal pärast lepingu allkirjastamist tagandati Shuja tema eelkäija Mahmudi poolt. Aastaid hiljem tõid britid ta tagasi troonile ning ta valitses uuesti aastatel 1839–1842. Kaks tema poega valitsesid samuti lühikest aega 1842. aastal.
Mahmud-šahh (teine valitsusaeg, 1809–1818)
Mahmudi teine valitsusaeg kestis üheksa aastat. Mahmud jahutas suhteid Barakzaidega, eriti Painda-khaani poja Fateh-khaaniga, kes lõpuks kinni peeti ja pimedaks tehti. Hiljem maksis selle eest kätte Fateh-khaani noorim vend Dost Mohammad-khaan.
Sultan Ali-šahh (1818–1819)
Ali-šahh oli veel üks Timur-šahhi poegadest. Ta haaras võimu lühikeseks perioodiks aastatel 1818–1819.
Ayub-šahh (1819–1823)
Ayub-šahh oli samuti Timur-šahhi poeg, ta tagandas sultan Ali-šahhi. Durrani impeerium kaotas 1819. aastal Shopiani lahingus kontrolli Kashmiri üle Sikhide riigile. Ayub-šahh ise tagandati ja arvatavasti tapeti 1823. aastal.
Märkused
<references group="märkus"/>
Jacobsbaai
Lõuna-Aafrika Vabariigi 2011. aasta rahvaloenduse andmetel oli Jacobsbaai elanikest valgeid 94,95%, värvilisi 3,37%, India või Aasia päritolu inimesi 0,96% ja mustanahalisi aafriklasi 0,48%. Afrikaani keelt pidas emakeeleks 87,02% inimesi, inglise keelt 11,78% ja viipekeelt 0,48%.
Viited
.
Guess
Lisaks meeste ja naiste rõivastele turustab Guess ka muid moeaksessuaare: kelli, ehteid, parfüüme ja jalanõusid.
Naujoji Vilnia vald
Naujoji Vilnia vald (leedu keeles Naujosios Vilnios seniūnija) on vald Vilniuse linna omavalitsuse koosseisus, Vilniuse idapoolses osas, kuhu kuuluvad linnaosadest Didieji Karklėnai, Juodasis Kelias, Kalnėnai, Aukštasis Pavilnys, Guriai, Kučkuriškės, Leoniškės, Naujoji Vilnia, Nemėžis, Pūčkoriai, Rokantiškės, Strielčiukai, Žemasis Pavilnys ja Tuputiškės. Valla pindala on 39 km². Aastal 2011 oli seal 31 933 elanikku.
Vallamaja asub aadressil Gerovės g. 1, vallavanemaks on Jurijus Gridiuško. Aastail 1997-2000 oli vallavanemaks Algimantas Vaitkus.
Žirmūnai vald
Žirmūnai vald (leedu keeles Žirmūnų seniūnija) on vald Vilniuse linna omavalitsuse koosseisus, Vilniuse põhjaosas. Valla pindala on 8,5 km².
Kogu valla territoorium on ühtlasi Vilniuse Žirmūnai linnaosa. Linnaosas on Tuskulėnai ja Šiaurės miestelise asumid.
Aastal 2011 oli seal 44 079 elanikku. Tegemist on kõige rahvarohkema Vilniuse koosseisu kuuluva vallaga.
Žirmūnai linnaosa
Žirmūnai (poola keeles Żyrmuny) on Vilniuse linnaosa. See piirneb loodes Trinapolisega, läänes Šnipiškėse ja Baltupiaiga, lõunas üle Nerise Vilniuse vanalinnaga, põhjas samamoodi Valakampiaiga, idas aga asub jõe teisel kaldal Antakalnis. Linnaossa jäävad Tuskulėnai ja Šiaurės miestelise asumid.
Linnaosa nimi tuleneb Žirmūnai tänava nimest, mida on kaartidel kujutatud juba XVI sajandil ja XVII sajandil. Kohalikud poolakad kutsusid aga piirkonda Łosiówkaks. See nimi tulenes tsaariarmee kindrali Aleksandr Lossevi nimest.
Žirmūnai lõunaosa on muinsuskaitse all olev piirkond, põhjaosa ulatub Kalvarijose kompleksi aladele. Muinsuskaitse all on veel Žirmūnai sild, Šnipiškėse juudi kalmistu asupaik, Vilniuse kontserdi- ja spordihoone, VRM-i kultuuri- ja spordihoone, endine kino Tėvynė hoone, Tuskulėnai mõisa hoonetekompleks ja maja aadressil Šeimyniškių g. 30.
Ajalugu
Žirmūnai aladel asus varem neli küla - Leoniškės, Kazliškės, Šeimyniškės ja Pašeimyniškės. Leoniškės, Kazliškės ja Pašeimyniškės kadusid kaardilt XVIII sajandil, Šeimyniškės eksisteeris aga XIX sajandi lõpuaastateni. Šeimyniškėses asus XVIII sajandini Derevnictva või Horodnictva riigimõis, mille asutas tõenäoliselt Zygmunt II August. Mõis oli sisuliselt Vilniuse linnuse ülalpidajaks. Mõisa talupoegade kohta kasutati nimetust šeimyniški, millest tulenes siis ka küla nimi. XVII sajandil läks mõis eraomandisse, kuuludes Pacidele, Wołłowiczidele, Rudaminadele ja Tiesenhausenitele.
XX sajandi keskpaigani olid sealsed alad Vilniuse hõredalt asustatud äärelinnaks. Seal elasid töölised, hooned olid lihtsad puithooned. Aastal 1962 kavandati sinna paneelelamute piirkond. Ehitustööd algasid aastal 1965.
Konsumerism
Konsumerism on tarbimisühiskonnale omane mõtteviis ja käitumine, mis väljendub kaupade ja teenuste tarbimises üle vajaduste. Konsumerism tähendab tarbimist tarbimise enda ja sellega seotud sotsiaalsete hüvede pärast.
Ajalugu
USA-s oldi 1920. aastate alguseks jõudnud mass-tootmisega sellisele tasemele, et ähvardas ületootmine. Uusi tooteid oli üha raskem müüa, kuna inimeste esmased vajadused olid enamasti rahuldatud. Reklaamiti eelkõige kaupade praktilisi väärtusi. Peamiselt Edward Bernaysi suhtekorralduslike tegevuste tulemusena hakati rõhutama pigem inimeste soove ja tahtmisi. Hakati näitama, kuidas konkreetsed tooted neile rahuldust ja rõõmu pakuvad, nendega sobituvad, nende staatust ja isiksust näitavad jne. Nii näiteks kirjutas Wall Streeti pankur Paul Mazur: "Me peame muutma ameeriklaste tarbimiskultuuri - vajadustepõhisest soovidepõhiseks. Inimesi tuleb treenida soovima uusi asju isegi siis kui senised on veel täiesti kõlblikud. Soovid peavad hakkama varjutama vajadusi."
President Herbert Hoover oli veendunud, et konsumerism on ameerika elu mootor:"Inimestest tuleb kujundada pidevalt muutuvad õnne masinad, see on majandusliku arengu võti."
Kiviõli Linna Slaavi Kultuuriühing
Kiviõli Linna Slaavi Kultuuriühing on Eestis elavate slaavlaste organisatsioon. Organisatsiooni kontor asub Kiviõlis aadressil Rahvamaja tänav 2. Organisatsiooni juhatuse esimees on Nikolai Fedorovitš.
Organisatsioon asutati 29. aprillil 1997.
Organisatsioon korraldab muu hulgas Ida-Virumaa koorimuusikapäeva ja lõõtspillimuusikapäeva.
Nick Berry
pisi| Nick Berry (sündinud 16. aprillil 1963 Woodfordis Londonis) on Inglismaa näitleja ja muusik.
Wells Fargo
pisi|Wells Fargo logo Wells Fargo & Company on Ameerika rahvusvaheline finantsteenuste ettevõte, mille peakontor asub Californias San Franciscos ja mille kontorid asuvad kogu Ameerika Ühendriikides. See on turukapitalisatsiooni ja koguvarade järgi suuruselt neljas pank Ameerika Ühendriikides. Pank asutati New Yorgis 1852. aasta märtsis. Panga rajajad olid Henry Wells ja William Fargo.
Noorte Riigikogu
Noorte Riigikogu on Tallinnas Riigikogu istungitesaalis toimuv noorte kogunemine, kus imiteeritakse päris-Riigikogu. Üritus on toimunud kaks korda: 2007 ja 2015. Ürituse patroon on Allar Jõks.
Esimene üritus toimus 17.-18. veebruaril 2007. Üritust korraldas MTÜ Tegusad Eesti Noored.
Nüüdseks on ürituse korraldamise üle võtnud Mudel-Eesti Sihtasutus, taaselustades 2022. aasta märtsis selle formaadi. Formaati lisati ka meedia töö matkimine.
Rety
Rety (lääneflaami: Reetseke) on vald Põhja-Prantsusmaal Pas-de-Calais' departemangus.
Rety on põllumajandus- ja kergetööstusküla, mis koosneb 15 asundusest ja Rety'st endast. See asub u. 14 km Boulogne-sur-Merist kirdes, teede D232, D243 ja D127 ristumiskoha ümbruses, Slacki jõe kallastel.
pisi|tühi|
Venemaa transpordiministeerium
Venemaa Föderatsiooni Transpordiministeerium (vene keeles Министерство транспорта Российской Федерации) on Venemaa Föderatsiooni valitsusasutus, mis korraldab ühiskonnaelu transpordivaldkonnas (transpordi infrastruktuur, veondus, transiit, logistika, ühistransport, liiklus raudteel, metroos, maanteedel ja tänavatel, vee- ja õhuteedel).
18. maist 2018 on asutuse juht transpordiminister Jevgeni Dietrich.
Äärik
pisi|Äärik
Fjällräven
pisi|302x302px|Fjällräveni seljakott "Kånken" ("Tassija") Fjällräven (rootsi keeles "polaarrebane") on Rootsi ettevõte, mis on spetsialiseerunud välivarustusele – enamasti rõivastele ja seljakottidele. Firma asutas 1960. aastal Åke Nordin (1936–2013). Ettevõte läks börsile 1983. aastal noteerimata aktsiatega Stockholmis.
Alates 2014. aastast on Fjällräven Fenix Outdoor International AG tütarettevõte, mis on noteeritud Nasdaq OMX-ile Stockholmis. Gruppi kuuluvad ka kaubamärgid Tierra, Primus, Hanwag, Brunton ja Royal Robbins. Fenixi tegevjuht on alates 2007. aasta märtsist Åke Nordini vanim poeg Martin Nordin, alates 2018. aastast on ta ka juhatuse esimees.
Schweder
Schweder on Pommerist Köslinist pärit rae- ja aadlisuguvõsa.
Judy Chu
pisi|Judy Chu Judy May Chu (hiina 趙美心; Zhào Měixīn; sündinud 7. juulil 1953 Los Angeleses) on Ameerika Ühendriikide poliitik. Ta on alates 2009. aastast USA Esindajatekoja saadik California osariigist.
Ta kuulub Demokraatlikku Parteisse.
Tema vanemad on pärit Xinhuist Guangdongis Hiinas.
Hannes Oja (alpinist)
pisi|Hannes Oja 2004. aastal Hannes Oja (sündinud 1. juulil 1973) on eesti alpinist.
Ta on neid väheseid eesti mägironijaid, kes on üritanud Tian Shanis Džengiši tippu tõusta (jõudis Džengiši läänetippu).
2006. aastal asutas ta koos Kristjan-Erik Suurväljaga mittetulundusühingu Matkamise ja Mägironimise Edendamise Klubi.
Alpinism
Mägironimisega hakkas ta aktiivselt tegelema 1999. aastal. Järgmisel aastal ronis ta Kaukasuses Elbruse läänetippu (5642 m). Elbruse idatippu (5621 m) tõusis ta 2002. aastal. Aafrika mandri kõrgeima mäe Kilimanjaro (5895 m) tippu jõudis ta 2005. aastal.
Kõrgalpinism
Ta võttis osa 2001. aastal JKA ekspeditsioonist Pamiiri Lenini mäetippu (7134 m) ja selle käigus tõusis koos Urmas Peikeriga tippu.
2004. aasta juulis–augustis võttis ta osa Jaan Künnapi juhtimisel toimunud Eesti ekspeditsioonist Han-Tengrile, kus 5. augustil 2004 toimunud maavärin põhjustas jää- ja lumelaviini. Laviini puhkemise ajal jäid Eesti ekspeditsiooni liikmed, sealhulgas Oja, laviini alumisse ossa, kuid pääsesid ja organiseerisid laviini jäänute päästetöid. Tipuüritus jäi katki. Ojal (nagu ka teistelgi) jäi saavutatud tõusukõrguseks Han-Tengri mäel seekord 6000 m.
2006. aastal osales ta Matkamise ja Mägironimise Edendamise Klubi ekspeditsioonist Pamiiri kahele seitsmetuhandelisele – Korženevskajale ja Ismoili Somonile. Ekspeditsiooni käigus tegi ta 7. augustil kaaslastega eduka tipputõusu Korženevskajale, kuid Ismoili Somoni tippu tõusta ei õnnestunud (ainsana tõusis tippu Priit Joosu).
2008. aastal üritas ta Mägironimise Edendamise Klubi ekspeditsioonis Tian Shani koos Priit Joosuga tõusta Tian Shanis Džengiši (7439 m) tippu (siiani on tippu jõudnud eestlastest vaid Ilmar Priimets), kuid neil tuli piirduda vaid tõusuga selle läänetippu (Važa-Phšavela mäetipp).
Antakalnise vald
Antakalnise vald (leedu keeles Antakalnio seniūnija) on vald Vilniuse linna omavalitsuse koosseisus, Vilniuse põhjapoolses osas, kuhu kuuluvad linnaosadest Lyglaukiai, Aukštagiris, Gvazdikai, Aukštieji Karačiūnai, Antakalnis, Antaviliai, Baniškės, Didieji Pupojai, Dvarčionys, Galgiai, Kalnai, Kairėnai, Liepynė, Mažieji Pupojai, Meiriškės, Mileišiškės, Pečiukai, Pylimėliai, Sapieginė, Saulėtekis, Smėlynė, Šilas, Šilėnai, Turniškės, Vaguva, Valakampiai, Veržuva, Aukštoji Veržuva, Žemoji Veržuva, Vinciūniškės, Vismalai, Vismaliukai, Vyriai ja Žemieji Karačiūnai. Valla pindala on 77 km². Aastal 2011 oli seal 38 940 elanikku.
Tegemist on pindalalt suurima Vilniuse vallaga.
Vallamaja asub aadressil Antakalnio g. 17. Vallavanemaks on Mantas Ilgūnas.
Nipsey Hussle
Nipsey Hussle, stiliseeritult ka Nipsey Hu$$le (kodanikunimega Ermias Joseph Asghedom; 15. august 1985 – 31. märts 2019) oli Ameerika räppar ja laulukirjutaja Los Angelesest. 2000. aastate algul esindas Hussle USA läänekaldalt pärinevat West Coasti hiphopi žanri ja sai kuulsaks oma arvukate lugudega. Tema mixtape'i "Crenshaw" ostis räppar Jay-Z 100 eksemplari, makstes iga eest 100 dollarit. Tema debüütalbum "Victory Lap" ilmus alles 2018. aasta veebruaris. Albumit saatid kriitikute tunnustus ja müügiedu ning see võitis 2019. aastal parima räpialbumi Grammy.
Elulugu
Asghedom sündis 15. augustil 1985 ja kasvas üles Los Angelese lõunaosas Crenshaw' naabruskonnas. Ta on eritrea ja ameerika päritolu. Hussle oli ka kohaliku Rollin 60 Neighbourhood Cripsi jõugu liige. Tema lavanimi sai alguse hüüdnimena, mis talle nooruses sõprade poolt anti.
Hussle ja näitleja Lauren London leidsid teineteist 2013. aastal ning nende esimene laps sündis 31. augustil 2016. Londonil on lapsed suhtest räppar Lil Wayne'iga, Hussle'il oli eelmisest suhtest tütar Emani.
Politsei andmetel tulistati Hussle'it 31. märtsil 2019 mitu korda tema poe Marathon Clothingi parklas Los Angelese lõunaosas umbes kell 15.25. Hussle'it tulistati viis korda kehapiirkonda ja üks kord pähe. Veel kaks inimest sai tulistamisel haavata. Kõik kolm ohvrit viidi haiglasse, kus 33-aastane Hussle kuulutati surnuks kell 15.55. Uudist kuulnuna jagasid paljud kuulsused kaastunnet sotsiaalmeedias. Politsei on kahtlustatuna tuvastanud 29-aastase Eric Holderi. Uurijad usuvad, et tulistaja oli räpparile teada ja et tapmist motiveeris isiklik asi.
2. aprillil 2019 pidasid Los Angelese politseinikud Holderi kinni.
2008–2010. "Bullets Ain't Got No Name"
2005. aastal avaldas Hussle oma esimese mixtape 'i "Slauson Boy Volume 1", mis viis lepinguteni Cinematic Music Groupi ja Epic Recordsiga. Aastal 2008 avaldas Hussle esimesed kaks osa oma mixtape 'ide sarjast "Bullets Ain't Got No Name". 2009. aastal avaldas ta oma debüütsingli "Hussle in the House" ning ilmus ka mixtape 'ide sarja kolmas väljalase. Ta tegi koostöös Drake'iga laulu "Killer" ja Snoop Doggi ja Problemiga loo "Upside Down", mis avaldati Snoop Doggi 2009. aasta albumil "Malice n Wonderland".
2010. aastal tegi Hussle kaasa laulus "We Are the World 25 For Haiti" ja XXL Magazine märkis ta ära kui ühe kümnest uuest hiphopiartistist, keda tasub jälgida.
2010. aasta oktoobris pidi Hussle avaldama oma debüütalbumi "South Central State of Mind". Varem oli albumilt avaldatud juba singel "Feelin' Myself" koostöös Lloydiga. Albumit aitasid produtseerida JR Rotem, Scott Storch, Mr. Lee, Play-N-Skillz, Terrace Martin ja 1500 or Nothin', lugudes lõid kaasa Trey Songz, Jay Rock ja Sean Kingston. Hussle teatas ka, et kavatseb välja anda mixtape 'i "Red ja Blue Make Green" koostöös räppar Jay Rockiga. Pärast muusikavideo avaldamist loole "Feelin' Myself" määrati uue albumi väljatuleku kuupäevaks 21. detsember 2010, kuid nii mixtape 'i kui ka albumi ilmumine lükati lõpuks määramata ajaks edasi.
2010–2011. Epic Recordsist lahkumine ja "The Marathon"
2010. aasta lõpus otsustas Hussle lõpetada lepingu Epic Recordsiga seoses plaadifirma keerulise finantsolukorraga. Ta lõi plaadifirma All Money In. 21. detsembril 2010 avaldas ta selles plaadifirmas esimese mixtape 'i "The Marathon", millel tegid kaasa ka Kokane ja MGMT. 1. novembril 2011 avaldas Hussle järje "The Marathon Continues", mis sisaldas koostööd räpparite YG ja Dom Kennedyga.
2012–2019. "Crenshaw" ja "Victory Lap"
17. aprillil 2012 avaldas Hussle koostööl põhineva albumi "Raw" koos räppar Blancoga. Albumil tegid kaasa sellised artistid nagu YG, Mistah FAB, Yukmouth, B-Legit, Kokane ja Freeway. 2012. aasta mais avaldas ta singli "Proud of That", mis oli tema esimene koostöö räppar Rick Rossiga. Hussle tegi kaasa ka Rick Rossi Maybach Music Groupi (MMG) kirjutatud laulus "Fountain of Youth", mis ilmus nende albumil "Self Made Vol. 2". Loole ilmus ka muusikavideo 1. oktoobril 2012. Sama aasta detsembris hakkasid ringlema kuulujutud, et Hussle allkirjastab lepingu MMG-ga, kuid artist tõdes, et on endiselt alles otsingutel.
Hussle esines 30. märtsil 2013 Paid Duesi festivalil USA California osariigis. Ta tegi ka otsuse mitte allkirjastada lepingut suure plaadifirmaga, kartes loomingulise vabaduse piiramist. Oma avaldatava mixtape 'i "Victory Lap" kavatses ta nüüd välja anda hoopis debüütalbumina.
Alates 2013. aastast avaldas ta lugusid oma uuelt mixtape 'ilt "Crenshaw", mille hulgas oli ka 9th Wonderi loodud "Face the World" ja The Futuristicsi ja 1500 or Nothin'i lugu "Blessings". 6. augustil 2013 teatas Hussle, et "Victory Lap" ilmub albumina, mitte mixtape 'ina.
16. septembril 2013 teatas Hussle, et ta avaldab 8. oktoobril 2013 oma uue mixtape 'i "Crenshaw" (koostöös DJ Dramaga). 24. septembril 2013 avas ta selle lugude loendi, mis sisaldas muuhulgas külalisartiste Rick Ross, Dom Kennedy, Slim Thug, James Fauntleroy II, Z-Ro, Skeme ja Sade. Mixtape 'i produtseerimisele aitasid kaasa The Futuristics, 1500 or Nothin', 9th Wonder, Mike Free, Ralo, Jiggy Hendrix ja teised. Samal päeval avaldas Hussle ka dokumentaalfilmi mixtape 'i valmimisest selle promomiseks. 3. oktoobril 2013 avaldas ta veel ühe "Crenshaw'd" reklaamiva treileri ja paljastas muuhulgas, et 1000 füüsilist eksemplari müüakse 100 dollari eest. Hiljem teatati, et kõik 1000 eksemplari müüdi vähem kui 24 tunni jooksul, mis tegi müügitulemuseks 100 000 dollarit.
Rinxent
pisi|Rinxenti raekoda
Nipsey Hussle
2012–2019. "Crenshaw" ja "Victory Lap"
"Crenshaw'" avaldamisel ütles Hussle, et tema album "Victory Lap" ilmub 2014. aastal. 14. oktoobril 2013 ütles Hussle Complexile, et esiksingel "Rap Niggas" on avaldamisküps. 20. novembril 2013 kinnitas Hussle, et albumil "Victory Lap" on produtseerijatena kaasa teinud Ralo, 1500 or Nothin', The Futuristics ja DJ Mustard. Hiljem lisandus nimekirja veel nimesid, sealhulgas Don Cannon ja DJ Khalil.
Rinxent
Rinxent (lääneflaami: Erningsem) on vald Põhja-Prantsusmaal Pas-de-Calais' departemangus.
Nipsey Hussle
2012–2019. "Crenshaw" ja "Victory Lap"
2016. aastal avaldas ta mixtape 'i "Famous Lies and Unpopular Truth". Seoses USA presidendivalimistega samal aastal avaldas ta YG-ga loo "FDT" ("Fuck Donald Trump"). Laul oli kirjutatud Hussle'i positiivsetest kogemustest Mehhiko immigrantidega Ameerika Ühendriikides, keda Trump kritiseeris.
Rinxent
Rinxent on põllumajandus- ja kergetööstuslinn, mis asub u. 14 km Boulogne-sur-Merist kirdes, maantee D191 ääres.
Nipsey Hussle
Muud ettevõtmised
2016. aasta oktoobris rääkis Steve Carless, Marathoni agentuuri juhataja, mis asutati äripartnerite Karen Civili ja Jorge Peniche'iga, Billboardile, et Hussle oli investeerinud ettevõttesse ligikaudu kuuenumbrilise summa ja kirjeldas teda kui nende vaikivat partnerit.
Rinxent
pisi|tühi|
Nipsey Hussle
Muud ettevõtmised
17. juunil 2017 avas Hussle rõivapoe Marathon Clothing, mille ta asutas koos partneritega Carlessi, Civili ja oma venna Samiel Asghedomiga.
Näitlemine
2007. aastal mängis Hussle väikest rolli Bone Thugs-N-Harmony poolautobiograafilises filmis "I Tried", mille lavastas Rich Newey. 2010. aastal mängis ta filmis “Caged Animal” koos Ving Rhamesi, Gillie Da Kidi ja Robert Patrickuga. 2015. aastal ilmus Hussle sarja "Crazy Ex-Girlfriend" avaosas "The Sexy Getting Ready Song".
Güzel Georgijeva
Güzel Georgijeva (baškiiri Гүзәл Рафиҡ ҡыҙы Георгиева ; sündinud Išmuratova; 14. juulil 1976 Salavatis Baškiiria ANSV-s) on Venemaa kabetaja, rahvusvaheline meister. Ta on kolmekordne Venemaa meister (2001, 2002, 2004). Teda on treeninud Juri Tšertok ja Aleksandr Georgijev.
Ta on abielus Aleksandr Georgijeviga, peres kasvab kaks last.
Māris Čaklais
pisi|Māris Čaklais, 1973 Māris Čaklais (16. juuni 1940 Saldus – 13. detsember 2003 Riia) oli läti luuletaja ja esseist.
Māris Čaklais lõpetas Salduse Keskkooli 1958. aastal ja Läti Riikliku Ülikooli ajakirjanikuna 1964. aastal.
Māris Čaklaisi esimene luuletus avaldati ajakirjanduses 1960. aastal.
1960–1966 oli ta ajalehe Literatūra un Māksla kirjanduslik kaastööline, vahepeal oli ta 1962–1963 ka ajalehe Padomju Jaunatne kirjanduslik kaastööline. 1966–1969 töötas Māris Čaklais kirjastuses Liesma. 1969–1973 oli ta ajalehe Literatūra un Māksla luuleosakonna juhataja, sama ajalehe toimetuses töötas kuni 1981. aastani. 1987–1991 oli ta ajalehe Literatūra un Māksla peatoimetaja.
1990–2003 tegi Māris Čaklais kaastööd raadiojaamale Vaba Euroopa. 1996–1997 oli ta PEN Klubi Läti osakonna president, 1998–1999 ajalehe Rīgas Balss kultuuriosakonna juhataja ja 1999–2000 ajalehe Literatūra un Māksla Latvijā kirjandusosakonna toimetaja. 2000–2003 oli Māris Čaklais ajakirja Karogs peatoimetaja.
Lambert's Bay
Lambert's Bay (afrikaani keeles Lambertsbaai) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas. Lambert's Bay asub Atlandi ookeani rannikul.
AS Silikaat
AS Silikaat on Tallinnas tegutsev silikaatkive tootev ettevõte. See on tänini ainus Eesti ettevõte, mis on tootnud silikaatkive.
Lambert's Bay
Lõuna-Aafrika Vabariigi 2011. aasta rahvaloenduse andmetel oli Lambert's Bay elanikest värvilisi 74,53%, valgeid 15,90%, mustanahalisi aafriklasi 8,97%, India või Aasia päritolu inimesi 0,23% ja teisi 0,38%. Afrikaani keelt pidas emakeeleks 90,86%, koosa keelt 5,80% ja inglise keelt 1,75%.
AS Silikaat
Ettevõte käitab Silikaadi-nimelist tehast (tellisetehast). AS Silikaat on ainuke tehas Eestis, mis toodab silikaattelliseid ja -plokke. AS Silikaat toodab ehitusmaterjale ning teostab maapealset ja veealust liiva kaevandamist neljas Eesti erineva piirkonna karjääris. Ehitusmaterjalidest toodab AS Silikaat ehitusplokke, telliseid, kuivsegusid ning kuivliiva ning toodete segmendis: ehitusmaterjalide tootmine (silikaattellised, silikaatplokid, aiapostimoodulid, aiaposti ja korstnapitsi mütsid, lubiliivsegu, müürimört, krohvisegu, tsementmört, kuivbetoon, kuivliivad), looduslike liivade kaevandamine (ehitus- ja täiteliiv).
Ettevõte kuulub AS Silikaat Gruppi. Tehasel on olnud ka jaoskond Kaarmas.
Ajalugu
1913. aastal ehitatud Estonia teatrihoone ehitamisel kasutati Tallinna silikaattelliskivi vabriku O. Amberg ja Ko silikaattellistest. Vabrikant Oskar Amberg kuulus ka Estonia osaühenduse juhatusse. Oskar Amberg oli ka II Riigikogu liige ja Vabariigi algusaastail kolmel korral valitsuses, olles töö- ja hoolekande minister, teedeminister ja sõjaminister.
1923. aastal hakkas tööle ettevõtte OÜ Silikat telliskivivabrik. 1923. aastal taasavatud tehase tehniliseks direktoriks oli Leopold Tõnson ja Silikadi suuraktsionär oli Karl Kaddak, kes oli Baltimaade suurima ja Rakkes asuva lubjatehase omanik ning tollase Eesti üks rikkamaid inimesi. Nõmme linna kasvades müüdi maha osa tehase maavaldusi, majad Järve keskusest kuni Rahumäe jaamani Pärnu mnt ja raudtee vahel kunagise OÜ Silikat maadel 1930. aastatel oli tehases üle 40 töölise ja aastas toodeti 7,5 miljonit silikaatkivi.
1940. aastal mõlemad osaühingud natsionaliseeriti ja tegevust jätkati tehastena ("Silikaat" ja "Kvarts").
1950. aastatel toimus tehases suur areng, täiustati tehnoloogiaid, laiendati tootmist ja rekonstrueeriti tehaseid. 1952–1957 tegutses Silikaatkivitehas Männiku. 1953. aastal hakati Männiku karjäärist kaevama liiva. 1957. aastal asutati Ehitusmaterjalide Tehas Männiku.
1960. ja 1970. aastatel avati uued tooteliinid ja hakati tootma ruberoidi ja kipsist vaheseinaplaate. Avati ka reliinitsehh, mis oli tollases Eestis esimene ja ainus põrandakatteid tootev üksus.
1973. aastal ühendati Männiku (Silikaltsiidi tänav 8a) ja Silikaadi tehased üheks tootmiskoondiseks, misläbi moodustus 1800 töötajaga suurettevõte Tootmiskoondis Silikaat.
Järve hooneid hakati kasutama kaubanduspindadena ning jätkati Silikaadi Kaubahoovi nime all tuntud hoonete arendamisega. 2002. aasta 1. oktoobril avati pidulikult Järve kaubanduskeskus, mis ühendas kõik eraldiseisvad hooned.
Silikaat Grupi alla koondub tänapäeval 33 Eesti kapitalil põhinevat ettevõtet. Tuntumad Silikaat Grupi ettevõtted on AS Silikaat, OÜ Järve Kaubanduskeskus, AS Aatrium Sisustuskaubamaja, põllumajandusettevõtted OÜ Kõo Agro OÜ ja OÜ Mangeni PM ning taastuvenergiaallikatest transpordikütust tootev OÜ Biometaan.
The Sims
"The Sims" on EA Maxise loodud ja Electronic Artsi avaldatud elusimulaatori tüüpi videomängude sari, mis on kokku müüdud üle 200 miljoni eksemplari.
Ь
Ь (ь) on kirillitsa täht, mille nimi vene keeles on мягкий знак (mjagki znak 'pehme märk'), pehmendusmärk. See ei märgi eraldi häälikut.
Vene tähestikus on ь 29. täht.
Kirillitsa ь pärineb glagoolitsa tähest jer. Nendega märgiti redutseeritud vokaali [ĭ].
Eesti keeles jäetakse ь vene, ukraina ja valgevene nimedes üldjuhul märkimata.
Pehme märk ь
§ 71. Tähte b ei kirjutata sõna ette eesliidete järel, et eristada kaashäälik järgijatest ja näiteks и, е, ю, я,: карьер, вьюн, бурьян, подьячий, семья, ружьё, ночью, рожью, воробьиный, курьёзный, лисье, лисью, лисьи, чья, чьё, чью, пью, шью(karjäär, taim, umbrohi, köster, perekond, relv, öö, rukis, paseriin, uudishimulik, rebane, rebane, rebane, kelle, kelle, kelle, kelle juua, õmmelda).
Märkus. ь -täht on kirjutatud mõnes võõrsõnas, näiteks: батальон, бульон, гильотина, карманьола, компаньон, миньон, павильон, почтальон, шампиньон(pataljon, puljong, giljotiin, taskud, kaaslane, minion, paviljon, postiljon, šampinjon).
§ 72. Täht ь kirjutatakse kaashääliku pehmuse märkimiseks, välja arvatud h, nd (vt § 75), sõna lõpus näiteks: пить, темь, конь ja sõna keskel tahke kaashääliku ees, näiteks: молотьба, просьба, нянька, меньше.( rehepeks, palve, lapsehoidja, vähem).
Teise pehme kaashääliku ees oleva kaashääliku pehmuse märkimiseks kirjutatakse ь järgmistel juhtudel:
2. Et näidata l pehmust, näiteks: сельдь, льстить, мельче, пальчик.( heeringas, pugema, väiksem, sõrmeke).
Kõigil muudel juhtudel, enne pehmeid kaashäälikuid, sealhulgas enne ч, щ, ei kirjutata tähte ь, näiteks: кости, ранний, нянчить, кончик, каменщик( luud, varajane, last hoidma, ots, müürsepp).
Märkus Kahe pehme tähe vahele ei kirjutata näiteks tähte ь: иллюзия, гулливый (illusioon, kergeusklik).
§ 73. Täht ь kirjutatakse ka järgmistel juhtudel:
1.Numbritega пять, шесть, семь, восемь, девять (viis, kuus, seitse, kaheksa, üheksa) keerulist numbrit, mille mõlemad osad on kaldus, näiteks: пятьдесят (пятидесяти, пятьюдесятью), шестьдесят, семьдесят, восемьдесят, девятьсот, но: пятнадцать (пятнадцати, пятнадцатью), шестнадцать (viiskümmend (viiskümmend, viiskümmend), kuuskümmend, seitsekümmend, kaheksakümmend, üheksasada, kuid: viisteist (viisteist, viisteist), kuusteist jne.
2. Näiteks instrumentaalse mitmuse vormides: детьми, людьми( lastega, inimestega), ka четырьмя (neljaga).
3. Määramata kujul enne ja hädavajalikus meeleolus enne ja eest, näiteks: пить — напиться; исправь — исправься, исправьте; взвесь — взвесься, взвесьте. (jooma – juua täis; paranda - parane, parandage; kaalu - kaalu, kaaluge).
§ 74. Tähte ь ei kirjutata:
1.Järgsõnad koos järelliitega -sk-, mis on moodustatud nimisõnade ь -st, näiteks: казанский (Казань), кемский (Кемь), сибирский (Сибирь), зверский (зверь), январский (январь). Kaasani (Kaasan), Kemi (Kem), Siberi (Siber), metslase (metslane), jaanuari (jaanuar).
Märkus Omadussõnad сентябрьский, октябрьский, ноябрьский, декабрьский, июньский, деньской (день-деньской) septemberi, oktooberi, novemberi, detsemberi, juuni, päeva (päeva-päev) kirjutatakse tähega ь; Hiina-nimedest -n tuletatud omadussõnad kirjutatakse ka, näiteks: юньнаньский (от Юньнань)   Yunnan (Yunnanist).
2. Genitiivse juhtumi korral on eelmise kaashääliku й  või -ня nimisõnade mitmus ja neist moodustatud järelliide -k- deminutiivi kasutades näiteks: вишня — вишен, вишенка; бойня — боен; читальня — читален; но: баня — бань, банька; яблоня — яблонь, яблонька; также деревня — деревень, деревенька; барышня — барышень; кухня — кухонь, кухонька.( kirss - kirsse, kirsike; tapamaja - tapamaja; lugemissaal - lugemissaale; aga: saun - saune, saunake; õunapuu - õunapuid, õunapuuke; ka küla - külasi, külake; noor daam - noori daame; köök - kööke, köögike).
§ 75. Pärast susistamist (ж, ч, ш, щ) kirjutatakse täht ь ainult järgmistel juhtudel:
1. Nominatiivsete ja süüdistavate juhtumite naiselike nimisõnade lõpus on ainsus, näiteks: рожь, ночь, мышь. (rukis, öö, hiir).
2. Teise isiku lõpus esineva verbi praeguse ja tulevase aja ainsuse järel ainsuse lõpus olev isik, näiteks: несёшь — несёшься, носишь — носишься, примешь — примешься.( kannad - kannad, kandma - kandma, aktsepteerid – aktsepteerima).
3. Verbi lõpus ainsuses imperatiivis ja täht ь säilitatakse ja edastatakse, näiteks: мажь — мажься; спрячь — спрячься; ешь.( määri - määrimine; peita - peita; sööma).
4.Mituudis enne -те, -тесь, esinevat imperatiivi, näiteks: мажьте — мажьтесь; спрячьте — спрячьтесь; ешьте. (määrige -määrige; peitke - peitke; sööge).
5. Verbi lõpus määramata kujul, kirjutades ja edastades - sja näiteks tähte ь: стричь, стричься. lõigata, lõikust saama.
6. Näiteks kõigis murretes pärast viimast ш и ч: сплошь, вскачь, прочь( täielikult, ratsutades, eemale) ja ka настежь murdes.
7. Osakeste lõpus: вишь, бишь, лишь, ишь.
Välislingid
https://therules.ru/soft-sign/
Lendas üle käopesa (romaan)
"Lendas üle käopesa" on Ken Kesey 1962. aastal ilmunud romaan.
Romaani põhjal on kirjutatud Miloš Formani 1975. aasta filmi "Lendas üle käopesa" stsenaarium.
Ivankivi ajaloo- ja koduloomuuseum
Ivankivi ajaloo- ja koduloomuuseum (ukraina keeles: Иванкивский историко-крайозновчий музей) oli Ukrainas Kiievi oblastis Ivankivis asuv ajaloomuuseum, mis hävitati 2022. aasta Venemaa sissetungi ajal Ukrainasse.
Muuseumi kogusse kuulusid kunstnik Marija Prõmatšenko tööd ning Hanna Verese ja tema tütre Valentina tekstiilikunst. Prõmatšenko karjäär sai alguse Ivankivi tikkimisühistute ühingust. Muuseumi kogus oli ka loodusteaduslikke eksemplare ja arheoloogilisi esemeid. Muuseumi hävimine viis potentsiaalselt üle kahekümne kunstnik Marija Prõmatšenko teose kaotuseni.
Ajalugu
Ivankivi ajaloo- ja koduloomuuseum avati 21. veebruaril 1981 ja asus arheoloogilises kohas, mis ulatub tagasi keskaega. Muuseumis oli mitmeid näitusi Tšornobõli, Afganistani ja Teise maailmasõja kohta. Aastatel 2016–2018 arendati muuseumi ümber, et mahutada kogu selle asutamisest saadik tehtud laiendusi. 2021. aastal oli muuseumis näitus Ivankivi juudi pärandist.
Hävitamine
25. veebruaril (teistel andmetel 27. veebruaril) 2022. aastal, Ivankivi lahingu ajal 2022. aasta Venemaa sissetungil Ukrainasse põles muuseum pärast Venemaa pommitamist maha, ilmselt kaotati ka üle kahekümne kunstnik Marija Prõmatšenko teose. Ajakirjanik Tanja Gontšarova sotsiaalmeedia postituse kohaselt suutsid kohalikud inimesed aga tulekahjust päästa osa Prõmatšenko teoseid. Vastavalt ajalehes The Times antud intervjuule päästis Prõmatšenko lapselapselapse Anastasja Prõmatšenkoga kümme tema tööd kohalik mees, kes sisenes muuseumisse ajal kui see oli leekides. Üle 650 muu Prõmatšenko teose on hoiul Ukraina rahvusliku dekoratiivkunsti muuseumis.
Võšhorodi ajaloo- ja kultuurikaitseala direktor Vlada Litovtšenko kirjeldas sotsiaalmeedia postituses kaotust kui korvamatut. Ukraina kultuuriminister Oleksandr Tkatšenko taotles vastuseks Venemaalt UNESCO liikmelisuse ära võtmist. 28. veebruaril tegi ICOM-US välja avalduse, milles mõistis hukka muuseumi "tahtliku hävitamise", mis "valgustab selle ebamoraalse ja provotseerimata sõja käegakatsutavat ja pöördumatut mõju".
Lyman Spitzer
Lyman Strong Spitzer, Jr. (26. juuni 1914 – 31. märts 1997) oli Ameerika Ühendriikide teoreetiline füüsik, astronoom ja alpinist. Ta uuris täheteket, plasmat ja 1946. aastal kirjeldas kosmoseteleskoopi. Spitzer projekteeris ka esimese stellaraatori ning tema järgi on nimetatud NASA Spitzeri kosmoseteleskoop. 1965. aastal said Spitzer ja Donald C. Morton esimesteks alpinistideks, kes jõudsid Mount Thori tippu.
Kõlu
Kõlu oli küla Harjumaal, Harju-Jaani kihelkonnas, Anija mõisa maal. Küla jääks tänapäeval Anija valda, Lilli ja Kuusemäe külade piirile, Jägala jõe äärde. Küla kadus 19. sajandi lõpuks. Lähedale jääb ka ajalooline Pirsu küla, mis on samuti tänapäeval Lilli osa.
Taani hindamisraamatus on kohta nimetatud kui Køhoy, ning tegemist oli ühe suurima külaga ümbruskonnas.
Kura tänav
Kura tänav on tänav Tallinnas Nõmme linnaosas Raudalu asumis. Kura tänav algab Viljandi maanteelt, ristub Hao ja Kume tänavaga ning lõpeb Halu tänaval. Kura tänav on edela–kirdesuunaline ja ligikaudu 275 meetri pikkune.
Ida Vitale
pisi|Ida Vitale (2019). Ida Vitale (sündinud 2. novembril 1923 Montevideos) on uruguay luuletaja, tõlkija, esseist, õppejõud ja kirjanduskriitik.
Opsa mõis
pisi|Opsa mõisa peahoone Opsa mõis (Сядзіба Плятэраў у Опса) on mõis Valgevenes Viciebski oblastis Brasłaŭ rajoonis Opsa külanõukogus Opsa asulas.
Opsa mõisa on esimest korda mainitud aastal 1500, mil suurvürst Aleksander andis Opsa Smolenski vürstile, kelle maad olid hõivanud Moskva väed. Mõis on siiski vanem, kuna kinkekirjas on mainitud, et tegemist oli riigimõisaga. Läbi aegade kuulus see Ciechanowieckitele, Manuzzidele, aastast 1823 kuulus see aga Platerite suguvõsale. Aastal 1886 kuulus mõisale 9434 tiinu maad.
Sealse mõisakompleksi rajas Feliks Plater. Ehitustööd algasid aastal 1903, kompleks valmis järgmisel aastal.
Peahoone läheduses asub ühekorruseline kõrge maakividest vundamendiga tiibhoone, mis oli kasutusel teenijate eluruumidena. Selle peasissekäigu kohale oli rajatud tambur. Samuti kuulus kompleksi punastest tellistest jääkelder, kus hoiti jooke, piima ja aedvilju, lisaks veel tallid, aidad, laudad. Mõningate tootmishoonete trapetsikujulised frontoonid on ehitatud puitkarkassile. pisi|Napoleoni tamm
Peahoone ees on muruga kaetud plats, mille külgedel asuvad kuuskede ja siberi nulgude grupid. Kaugemal on väike kuue hektari suurune park, mida läbivad mitmed alleed. Pargis kasvab 300-aastane "Napoleoni tamm" või "Murat' tamm", mille ümbermõõt on 6,2 meetrit. Pargi taga asus mõisa juurviljaaed. Nii mõisa peasissepääs kui ka juurviljaaeda viiv värav olid kujundatud püloonidena, mille tipus olid kerakujulised kaunistused. Mõisakompleksi piirab põhja poolt järve voolav oja, millest viib üle kaarsild.
Esimese maailmasõja ajal asus lossis sõjaväehaigla, samuti oli see kasutusel staabina. Pärast sõda ostis mõisa ära Poola riik, et rajada sinna põllumajanduskool. Suurem osa maadest tükeldati, mõisa juurde jäi 96 hektarit maad. Mõisas asusid klassiruumid, söökla, õpetajate korterid ja internaat, kõik kõrvalhooned olid õppetöös kasutusel. Koolis õpetati agrotehnikat, zootehnikat ja maaparandust, lisaks veel sepatööd, metallitöötlemist, ehitustöid, puusepaametit. Koolis õppis ka eestlasi. Teise maailmasõja ajal kasutasid mõisakompleksi sõjaväehaiglana nii Saksa kui ka Nõukogude väed. Hiljem asus mõisas internaatkool, mille sulgemise järel hakkas mõisakompleks lagunema. Tänapäeval asub mõisakompleksis Valgevene invaliidide seltsi pansionaat.
Tšehhi kabe
Mängureeglid
Nimelt:
Selles seisus võidavad valged järgmiselt: 1.g7-h8 a7-b6 2.e1-d2 b6-c5 3.h8-c3. Kui vene kabes on võitvaid käike palju, siis selles mängus on see mängureeglite tõttu ainukene käik, mis võidab. Nimelt muude käikude puhul saavad mustad anda kaks kivi ära (kabega peab ju lööma ja ei saa lüüa kiviga) ning minna ise takistamatult kabesse (kuna kivi tagasi ju ei löö).
Selles seisus valged võidavad järgmiselt: 1.d4-e5 h2xd6 2.b4-c5 d6xb4 (tuleb lüüa kabega) 3.a3xa7+
Selles seisus võidavad valged järgmiselt: 1.h4-g5 h6xf4 2.c1-d2 a3xc1 (kaugemale lüüa ei saa, tänu sellele on valgel vaba tempo) 3.e1-f2 c1xe3 4.f2xh8+
Kabetaja
pisi|Kaks kabetajat ([[Baba Sy ja Hugo Verpoest; 1960).]] Kabetaja ehk kabemängija on inimene, kes mängib kabet.
Triin Narva
Triin Narva (sündinud 12. novembril 1994) on eesti maletaja.
Ta õppis aastatel 2001–2013 Gustav Adolfi Gümnaasiumis, mille lõpetas kuldmedaliga. 2017. aastal lõpetas ta cum laude Tallinna Tehnikaülikooli loodusteaduskonna bakalaureuseõppe rakenduskeemia ja biotehnoloogia erialal.
2009. aastal saavutas ta Eesti naiste meistrivõistlustel pronksmedali. Teda edestasid Valeria Gansvind ja Leili Pärnpuu. 2010. aastal jäi ta teiseks Tuuli Vahtra järel. Ka 2011. aastal saavutas ta Eesti naiste malemeistrivõistlustel teise koha. Seekord edestas teda ta ema Regina Narva. Ning ka 2012. aastal oli ta teine – nüüd Tatjana Fomina järel.
Isiklikku
Ka tema isa (Jaan Narva), ema (Regina Narva), õed Ann ja Mai, vend Mart, onu Igor Rõtov, onunaine Tuulikki Laesson, vanavanemad Boriss Rõtov ja Merike Rõtova ning vanavanaisa Oskar Kuningas on tegelenud malega.
Nostraatilised keeled
pisi|Nostraatiliste keelte leviala tänapäeval Nostraatilised keeled on hüpoteetiline mitmeid Euraasia ja Aafrika keelkondi ühendav keelte makrokeelkond. Nostraatiliste keelte hulka arvatakse indoeuroopa keeled, Uurali keeled, Altai keeled, kartveli keeled, draviidi keeled ja Afroaasia keeled. Mõnikord seostatakse nostraatiliste keeltega ka Paleoaasia keeli ja eskimo-aleuudi keeli. Kuigi on rekonstrueeritud nostraatiline algkeel, ei ole nostraatiliste keelte teooria üldtunnustatud, sest enamik keeleteadlasi ei pea nii ammu lahknenud keelte suguluse tõendamist võimalikuks.
Allan Bomhardi hinnangul võidi nostraatilist algkeelt kõnelda aastatel 15 000 – 12 000 eKr.
Kõik nostraatiliste keelte kontseptsiooni pooldajad ei pea põhjendatuks Afroaasia keelte arvamist nende hulka. Mõne arvamuse järgi on Afroaasia keeled nostraatiliste keelte varakult lahknenud haru.
Nostraatiliste keelte nimetuse võttis kasutusele ja esitas hüpoteesi nende suguluse kohta 1903. aastal Holger Pedersen. Alates 1960. aastatest arendasid nostraatiliste keelte teooriat edasi Vladislav Illitš-Svitõtš ja Aharon Dolgopolsky.
Katrin Aller
Katrin Aller (sündinud 28. aprillil 1975 ) on eesti muusikapedagoog ja helilooja.
2003. aastal kaitses ta EMTA-s kompositsiooni erialal ka magistrikraadi (juhendaja Jaan Rääts).
Katrin Aller töötab Heino Elleri nimelises Tartu Muusikakoolis muusikateoreetiliste ainete (solfedžo, muusikalise vormi analüüs, muusikalugu, kompositsioon) õpetajana ning Tartu Pauluse kirikus organistina.
Jan Teevet
pisi|Fail:Jan Teevet (2021)
Jan Teevet (sündinud 1994) on eesti lavastaja ja dramaturg.
Jan Teevet on lõpetanud Eesti Muusika- ja Teatriakadeemia lavakunstikooli 28. lennu (juhendajad Mart Koldits ja Anne Türnpu).
Ta oli Paide teatri asutaja ja kunstiline juht aastatel 2018–2022.
Jaak Tuksam
Jaak Tuksam (sündinud 22. mail 1958) on eesti muusik.
Horst Sindermann
pisi|Horst Sindermann (1989) pisi|Horst Sindermann (1976) Horst Sindermann (5. september 1915 Dresden – 20. aprill 1990 Ida-Berliin) oli Saksa DV poliitik ja riigitegelane.
Horst Sindermann sündis sotsiaaldemokraatliku poliitiku Karl Sindermanni perekonnas. 1929. aastal astus ta Saksamaa Kommunistlikku Noorsooühingusse. 1933. aasta juunis Horst Sindermann arreteeriti natsionaalsotsialistide vastase tegevuse eest ja mõisteti kaheksaks kuuks vangi. 1935. aastal mõisteti Sindermann riigireetmise ettevalmistamise eest kuueks aastaks vangi. Teda hoiti koonduslaagrites kuni 1945. aastani.
1945. aastal astus Horst Sindermann Saksamaa Kommunistlikku Parteisse, millest 1946. aastal sotsiaaldemokraatidega ühinemise järel sai Saksamaa Sotsialistlik Ühtsuspartei. Seejärel töötas ta ajalehtede Sächsische Volkszeitung ja Volksstimme peatoimetajana. Aastatel 1950–1953 oli ta Halles ilmuva ajalehe Freiheit peatoimetaja.
Aastatel 1954–1963 oli Sindermann Saksamaa Sotsialistliku Ühtsuspartei Keskkomitee Agitatsiooniosakonna juhataja. 1963–1971 oli ta Saksamaa Sotsialistliku Ühtsuspartei Halle piirkonnaorganisatsiooni esimene sekretär. 1971–1973 töötas ta Saksa DV Ministrite Nõukogu aseesimehena.